system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Zaharești, Suceava?
assistant
Zaharești () este un sat în comuna Stroiești din județul Suceava, Bucovina, România. Este atestat documentar la 30 iunie 1429, într-un hrisov al domnitorului Alexandru cel Bun (1400-1432), prin care acesta confirmă cedarea câtorva sate în administrarea fiilor lui Oană Vornicul, printre care și "Zaharinți". Desigur mai veche, întemeierea este fixată cu probabilitate la finele secolului al XIII-lea. Proveniența denumirii satului din limba slavă este contestată. Mai multe documente ulterioare vor folosi numele actual al așezării.

În anul 1542, postelnicul Nicoară Hârovici a ctitorit în satul Zaharești o biserică cu hramul Sfântului Mare Mucenic Dimitrie.

Școala, construită în 1890, funcționa cu patru clase primare și avea două săli de clasă; i s-a adăugat o clădire nouă în 1905, prin ciclul școlar trecând pe atunci circa 150-200 de elevi anual.

Conform recensământului populației efectuat în anul 2002, în Zaharești erau înregistrate 858 de persoane și 316 gospodării. Principala ocupație a locuitorilor rămâne agricultura.

Obiective turistice
 Biserica Sfântul Dumitru din Zaharești - ctitorie a postelnicului Nicoară Hârovici din anul 1542

Personalități
 Ion Grămadă (1886-1917) - scriitor, istoric și publicist bucovinean, erou al Primului Război Mondial, mort în lupta de la Cireșoaia

Recensământul din 1930

Conform recensământului efectuat în 1930, populația satului Zaharești se ridica la 1225 locuitori. Majoritatea locuitorilor erau români (90,9%), cu o minoritate de germani (8,6%). Alte persoane s-au declarat: maghiari (2 persoane), cehi\slovaci (1 persoană), polonezi (1 persoană) și evrei (1 persoană). Din punct de vedere confesional, majoritatea locuitorilor erau ortodocși (91,0%), dar existau și romano-catolici (7,55%), evanghelici\luterani (1,4%). Alte persoane au declarat: mozaici (1 persoană).

Legături externe
 Video și prezentare a satului
 Biserica Sfantul Dimitrie - Zaharesti, 30 martie 2012, CrestinOrtodox.ro

Zaharești, Stroiești